stanford-oval/wikipedia huggingface dataset:
Kari Sulkanen

Kari Tapio Sulkanen (s. 19. huhtikuuta 1944 Lahti) on suomalainen eläköitynyt yrittäjä ja yritysjohtaja, alkujaan voimistelunopettaja, joka on saanut kauppaneuvoksen arvonimen.
Sulkanen syntyi kauppias O. Sulkasen perheeseen. Hän avioitui ensin Marja Liisa Lehtovuoren ja sitten Katriina (Kiia) Maarit Enqvistin kanssa. Sulkanen valmistui liikunnanohjaajaksi Pajulahden urheiluopistosta 1963 ja sai A-valmentajan oikeudet uinnissa 1968. Hän oli Lahdessa Kiveriön koulun voimistelunopettaja 1964–1967 ja 1971–1972 ja Kannaksen yhteiskoulun voimistelunopettaja vuodesta 1967, Suomen Valtakunnan Urheiluliiton Nuorten Suurkisojen pääsihteeri 1971, Karvamarja-nimisen kirja- ja paperikaupan perustaja 1971, Tiimarin omistaja 1975–1995, Tukkutiimi Oy:n, vuodesta 1998 Tiimari Oy ja vuodesta 1999 Tiimari Oyj, toimitusjohtaja 1975–2001 ja osakas 1975–1990 sekä vuodesta 1997 ja hallituksen jäsen vuoteen 2002. Sulkanen on ollut myös Aino & Adams Oy:n,  vuodesta 1999 Lahden Järvimatkailu Oy, osakas, toimitusjohtaja ja hallituksen puheenjohtaja sekä Puukstaavin omistaja 1975–1995, Kari Sulkanen Oy:n osakas 1990–1991 ja Kartanon Kauppahuone Oy:n toimitusjohtaja ja hallituksen puheenjohtaja, samoin kuin Lahden Monialakonsultit Oy:n hallituksen jäsen. Laitialan kartanon omistaja Hollolassa Sulkanen on ollut vuodesta 1981. Kauppaneuvoksen arvonimen hän sai 1999. Sulkanen valittiin vuoden yrittäjäksi Lahdessa 1986.
Junko Furutan murha

Junko Furutan murha (jap. 女子高生コンクリート詰め殺人事件 Joshikōsei konkurīto-zume satsujin-jiken, suom. betoniin upotetun opiskelijatytön murhatapaus) on Japanissa 1980-luvun lopussa tapahtunut kidnappaus- ja murharikos. Tapaus herätti huomiota Japanissa ja kansainvälisesti sen erityisen raakuuden vuoksi ja siksi, että yli 100 ihmistä tiesi Furutan kaappauksesta puuttumatta tilanteeseen.
Oikeudenkäynti

Aluksi poikien henkilöllisyyksiä ei julkistettu, sillä he olivat alaikäisiä. Shūkan Bunshun -lehden toimittajat saivat kuitenkin ne selville ja julkistivat ne. Pojat myönsivät syyllistyneensä kuolemaan johtaneeseen väkivaltaan mutta kiistivät murhasyytteen.
Heinäkuussa 1990 käräjäoikeus tuomitsi Hiroshi Miyanon 17 vuoden vankeusrangaistukseen. Oikeus katsoi hänen olleen päävastuussa rikoksesta. Hiroshi Miyano valitti tuomiosta hovioikeuteen, mutta hovioikeus päätyi alentamisen sijaan korottamaan rangaistusta 20 vuoden vankeuteen. Miyanon vanhemmat myivät talonsa ja antoivat Furutan vanhemmille 50 miljoonaa jeniä (noin 425 000 Yhdysvaltain dollaria).
Nobuharu Minato sai aluksi 4-6 vuoden tuomion, jota korotettiin valituksen jälkeen 5-9 vuoden vankeusrangaistukseksi. Yasushi Watanabe sai 3-4 vuoden vankeustuomion, jota korotettiin 5-7 vuoteen. Jō Ogura tuomittiin 8 vuodeksi nuorisovankeuteen. Hänen äitinsä kävi tuomion jälkeen vandalisoimassa Junko Furutan hautaa, väittäen Furutan tuhoneen hänen poikansa elämän.
Monet japanilaiset kokivat tuomioiden olevan liian lieviä rikoksen raakuuden huomioon ottaen. Kaikki pojat kuitenkin tuomittiin nuorina rikoksentekijöinä, mikä johti tavallista lyhyempiin tuomioihin. Mikäli tekijät olisivat olleet muutamia vuosia vanhempia, Miyano oltaisiin voitu tuomita kuolemanrangaistukseen ja muut tekijät elinkautiseen vankeusrangaistukseen.
Kolme neljästä tekijästä on vapautumisensa jälkeen syyllistynyt uusiin rikoksiin.
Furutan hautajaiset

Junko Furutan hautajaiset pidettiin 2. huhtikuuta 1989. Furutan työnantaja, jolle hän työskenteli osa-aikaisesti, lahjoitti Furutan vanhemmille univormun, jota Furuta olisi saanut pitää kokoaikaisena työntekijänä. Univormu laitettiin hänen ruumisarkkuunsa.
Furutan ruumiin löytöpaikka on myöhemmin muutettu puistoksi.
Käännös suomeksi
Kadenssi (musiikki)

Kadenssi (lat. cadentia), myös lopuke, on musiikissa erityinen joukko intervalleja tai sointuja säkeen, fraasin, säeryhmän, sävellyksen osan tai koko sävellyksen lopussa. Kadensseja sanotaan vahvoiksi tai heikoiksi sen mukaan, miten voimakkaasti lopettavia ne ovat. Kaikista vahvin kadenssi on täydellinen autenttinen lopuke.
Kadenssi
Perinteisessä tonaalisen musiikin harmoniassa on erotettu muun muassa seuraavat lopuketyypit:
Autenttinen kadenssi päättyy I asteen sointuun eli toonikaan. Toonikaa edeltää jokin dominanttisointu. Esimerkiksi sointukulku V – I.
Täydellinen autenttinen kadenssi: V – I siten, että I asteen sointu on pohjamuotoinen, oktaaviasemassa ja vahvalla tahdinosalla.
Epätäydellinen autenttinen kadenssi: esimerkiksi V – I siten, että toonikasointu on terssikäännöksenä.
Dominantti- eli puolilopuke päättyy V asteen sointuun (I – V).
Plagaalinen kadenssi: toonikaa edeltää subdominantti (IV – I).
Harhalopuke: dominanttisointua seuraa jokin muu kuin I aste (esimerkiksi V – VI).
Täyskadenssi eli täyssointulopuke sisältää tonaalisesti kaikki tärkeät tehot: toonika – subdominantti – dominantti – toonika.
Kadenssi konsertossa

Kadenssiksi nimitetään myös konserton (usein nopeiden) osien loppupuolelle sijoittuvaa soitinsooloa, jossa on perinteisesti käsitelty virtuoosisesti kappaleen temaattista materiaalia. Alun perin kadenssit ovat olleet solistien itsensä improvisoimia, nykyään vapaa kadenssi on harvinainen ja kirjoitetut kadenssit ovat sävellyksen elimellinen osa.
Kalevi Piha

Kallis Kalevi Piha (8. joulukuuta 1919 Punkalaidun – 10. syyskuuta 2007 Turku) oli Turun ja Vaasan kauppakorkeakoulujen liiketaloustieteen sekä taloussosiologian professori. Hänen akateemisen uransa pääpaino oli Turun kauppakorkeakoulussa, jonka liiketaloustieteen professorin virkaa hän hoiti vuosina 1973–1986. Kalevi Pihan panos yliopiston johtajakoulutusohjelman kehittämisessä oli erittäin suuri, ja esimerkiksi Turun kauppakorkeakoulun johtamisen ja organisoinnin laitos perustettiin hänen aloitteestaan.
Kalevi Piha tuli ylioppilaaksi Tyrvään yhteiskoulusta vuonna 1939 ja valmistui Helsingin yliopistosta ekonomiksi vuonna 1947 sekä Turun yliopistosta filosofian kandidaatiksi vuonna 1958, lisensiaatiksi vuonna 1959 ja väitteli tohtoriksi vuonna 1962. Toimittuaan aluksi myynti- ja mainosalalla Piha työskenteli Turun yliopistossa assistenttina vuosina 1960−1964, dosenttina vuonna 1964 sekä vt. professorina 1964−1965. Tämän jälkeen hän toimi Vaasan kauppakorkeakoulussa vt. apulaisprofessorina vuosina 1965−1967 ja vt. professorina 1967−1971.
Oulun yliopiston vararehtori Sakari Piha, metsähallituksen pääjohtaja Antero Piha sekä säveltäjät Martti Piha ja Helmeri Piha olivat Kalevi Pihan veljiä. Piha oli naimisissa ekonomi Katarina Pihan (o.s. Nurmi) kanssa, ja hänellä on neljä lasta, joista Juhana Piha on dosentti, kliininen seksologi ja seksuaalilääketieteen erikoisasiantuntija, Jorma Piha on lastenpsykiatrian professori, Kristina Kunttu (o.s. Piha) on dosentti ja yhteisöterveyden ylilääkäri ja Tapani Piha on erikoislääkäri ja Euroopan komission yksikönpäällikkö.[lähde? ]
Julkaisuja

Asiakirjaopas (1956, K. Tynin kanssa)
Televisio ja mainonta (1958)
Asunto-olot ja viihtyvyys (1959)
Asuntoyhteisö, sen muodostuminen ja rakenne (1962, väitöskirja)
Ihmisiä tornitalossa (1962, K. Korhosen kanssa)
Suurperhe karjalaisessa työyhteisössä (1965)
Mainonnan vaikutusprosessi (1965)
Uskonnollinen kommunikaatio ja seurakunta (1966)
Sanomalehden kaupallinen kommunikaatio (1966)
Turun matkailu (1966, P. Tuomisen kanssa)
Taloudellisen käyttäytymisen motivaatio (1967)
Yhteiskuntatieteellisen toimikunnan tutkimuspolitiikka vuosina 1971−1973 (1974, J. Korppi-Tommolan ja J. Vuorisen kanssa)
kirjoituksia ja artikkeleita sanoma- ja aikakauslehdissä
Juustokauppasketsi

Juustokauppasketsi (alkuperäinen englanninkielinen nimi: Cheese Shop) on sketsi brittiläisestä Monty Pythonin lentävä sirkus -sarjasta.
Sketsi esitettiin alunperin sarjan 33. jaksossa "Salad Days" 30. marraskuuta 1972. Sketsin käsikirjoitus on mukana vuoden 1989 kirjassa The Complete Monty Python's Flying Circus: All the Words, Volume 2.
Sketsi muotoiltiin myöhemmin uudelleen albumia The Monty Python Matching Tie and Handkerchief varten ja esitettiin vielä kerran esityksessä Monty Python Live (Mostly), osana Kuollut papukaija -sketsiä.
Alkuperä

Idea sketsiin tuli kuvauksissa Folkestonen satamassa, kun John Cleese tuli merisairaaksi ja oksenteli yrittäessään sanoa repliikkiään. Paluumatkalla Graham Chapman ehdotti että Cleese söisi jotain ja kysyi häneltä mitä hän halusi; Cleese vastasi haluavansa juustoa. Nähdessään apteekin, Cleese ihmetteli josko sieltä saisi juustoa, mihin Chapman vastasi että jos saisi, se olisi sitten lääkejuustoa ja Cleese tarvitsisi siihen reseptin. Kikattaen Chapman ja Cleese päättivät kirjoittaa aiheesta sketsin. He kuitenkin huomasivat että idea pyytää apteekista juustoa olisi liian epärealistinen ilman valmistelua. Heidän ihmetellessään miksi joku yrittäisi ostaa juustoa muualta kuin juustokaupasta, Cleese ehdotti että he kirjoittaisivat sketsin jossa joku yrittäisi ostaa juustoa juustokaupasta jossa ei ole lainkaan juustoa, valmisteluna sketsiin jossa joku yrittää ostaa juustoa apteekista, mitä sketsiä ei sitten koskaan tehtykään.
Chapman kirjoitti sitten sketsin yhdessä Cleesen kanssa, joka ei aluksi pitänyt sitä hauskana. Kun Chapman edelleen väitti että se on hauska, he esittelivät sen muille Monty Python -ryhmän jäsenille. Vaikka useimmat jäsenistä eivät olleet vakuuttuneita, Michael Palin ihastui sketsiin ja nauroi sille hysteerisesti, kaatuen lopulta lattialle. Tämä viihdytti muita ja he päättivät käyttää sketsiä.
Juoni

Cleese esittää sivistynyttä asiakasta (nimeltään Mr. Mousebender) joka yrittää ostaa juustoa juustokaupasta nimeltään Ye National Cheese Emporium. Kaupan omistajalla (Palin), Mr. Arthur Wensleydalella, ei näytä oleva lainkaan juustoa kaupassaan, ei edes cheddaria, "maailman suosituinta juustoa". Joe Moretti soittaa taustalla busukimusiikkia samalla kun Terry Jones ja Graham Chapman tanssivat pukeutuneina knalleihin ja tummiin pukuihin. Cleese kertoo aluksi pitävänsä musiikista, ollen "eräs joka on mieltynyt kaikkiin Terpsikhoren ilmentymiin", mutta sketsin edetessä Cleese turhautuu yhä enemmän kunnes hän käskee lopettamaan musiikin. Cleesen luetellessa turhaan yhä oudompia, pahanmakuisempia ja joskus jopa kuvitteellisia juustoja, kaupan omistaja vastaa kehnoilla tekosyillä kuten "Ohh! Kissa söi sen." Cleese kertoo ettei kauppa ole kovin häävi juustokaupaksi, mutta Palin vastaa että se on alueen paras koska se on niin puhdas, mihin Cleese vastaa "No, ei sitä ainakaan juusto ole liannut." Lopulta Cleese kysyy Palinilta onko kaupassa yhtään juustoa, mihin Palin vastaa että kyllä on. Cleese kertoo sitten kysyvänsä vielä uudelleen, ja jos Palin vastaa kieltävästi, Cleese ampuu häntä päähän. Palin vastaa tällä kertaa kieltävästi, ja Cleese ampuu hänet välittömästi, mutisten sitten "Mitä ihmishengen haaskausta!" Hän pukee sitten stetsonin päähänsä, ja sketsi vaihtuu Hugh Walpolen teokseen Rogue Cheddar ja seuraavaan sketsiin "Sam Peckinpah's 'Salad Days'".
Muunnelmia ja parodioita

Sketsi muunneltiin kirjaa The Brand New Monty Python Bok varten, jossa se on kahden pelaajan peli jossa toisen pelaajan pitää nimetä eri juustoja samalla kun toisen pelaajan pitää keksiä eri tekosyitä, muuten "asiakas voittaa ja voi lyödä kauppiasta hampaisiin".[lähde? ]
”Weird Al” Yankovicin kappale "Albuquerque" parodioi sketsiä esittämällä samanlaisen tilanteen donitsikaupassa. Tämä tilanne loppuu kun kauppias kertoo että hänellä on "laatikko jossa on kaksitoista nälästä hullaantunutta näätää", päähenkilö ostaa sen ja joutuu näätien hyökkäyksen kohteeksi.
Kimpale Brouère-juustoa oli mukana SpaceX Dragon 1 -avaruuskapselin ensilennolla 8. joulukuuta 2010 viitaten tähän sketsiin. Juuston mukanaolo lennolla paljastettiin lentoa seuraavana päivänä.
Aiheesta muualla

Sketsissä mukana olleita juustoja
Juustoa
Kalyke

Kalyke on Jupiteria retrogradiseen suuntaan kiertävä, epäsäännöllinen Carme-ryhmän kuu. Kuun löysi ryhmä Havaijin yliopiston tähtitieteilijöitä vuonna 2000. Kuu sai silloin nimekseen S/2000 J 2.
Kalyke on halkaisijaltaan noin 5,2 kilometriä. Se kiertää Jupiteria noin 23 181 000 kilometrin etäisyydellä kiertoajan ollessa noin 721 päivää. Radan inklinaatio on 166 ° eksentrisyyden ollessa 0,2140.
Nykyisen nimensä kuu sai lokakuussa 2002 kreikkalaisesta mytologiasta.
Jyrki Kovaleff

| Jyrki Kovaleff> Henkilötiedot |
| --- | --- |
Syntynyt: 2. tammikuuta 1954 Tampere
Kuollut: 3. marraskuuta 2009 (55 vuotta) Helsinki
Ammatti:  näyttelijä
Näyttelijä
Merkittävät roolit:  Nipsu (Muumipeikko ja pyrstötähti)
Aiheesta muualla
IMDb 
Elonet
Jyrki Ensio Kovaleff (2. tammikuuta 1954 Tampere – 3. marraskuuta 2009 Helsinki) oli suomalainen näyttelijä. Hänet hyväksyttiin opiskelemaan Tampereen yliopiston näyttelijäntyön koulutusohjelmaan poikkeuksellisesti jo 15-vuotiaana ja heti valmistuttuaan vuonna 1973 hän sai kiinnityksen Helsingin Kaupunginteatteriin.
Ura

Ainoat pääroolinsa Kovaleff teki 1970-luvun elokuvissa Viu-hah hah-taja (ufomies Orvaskesi ja psykiatri Pehmeäleff, 1974), Viimeinen savotta (Vikke Nilo, 1977) ja Ruskan jälkeen (Asko Mäkinen, 1979). Tämän jälkeen Kovaleffin elokuvaosat olivat pienehköjä sivurooleja. Hän näytteli monissa Uuno Turhapuro -elokuvissa sekä useissa televisiosarjoissa. Tämän lisäksi hän esiintyi Tampereen Teatterissa ja Helsingin Kaupunginteatterissa.
Kovaleff teki työtä myös ääninäyttelijänä. Hänet kuullaan useissa animaatioissa, kuten 101 dalmatialaista ja Kaunotar ja hirviö sekä Nipsun ääniroolissa elokuvassa Muumipeikko ja pyrstötähti.
Yksityiselämä

Kovaleff sairastui eturauhasen syöpään keväällä 2005. Se oli todettu jo parantuneeksi, kunnes vuonna 2007 se uusiutui. Kovaleff saattoi kuitenkin vielä palata töihin Helsingin Kaupunginteatteriin. Hän kuoli 3. marraskuuta 2009 Laakson sairaalassa Helsingissä.
Filmografia > Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 2004 | Keisarikunta | Havas |
| 2001 | Kuilu | Hannu Sundvall |
| 2000 | Hurmaava joukkoitsemurha | pappi Kosusen hautajaisissa |
| 1996 | Missä on pommi, Tommi |  |
| 1993 | Harjunpää ja kiusantekijät | kahviautomaatin toimittaja |
| 1992 | Vääpeli Körmy ja etelän hetelmät | kersantti |
| 1992 | Puhallus |  |
| 1992 | Mestari | Sarin isä |
| 1991 | Keskiyön aurinko | herra Tuutti |
| 1991 | Vääpeli Körmy ja vetenalaiset vehkeet | kersantti Jantunen |
| 1991 | Uuno Turhapuro herra Helsingin herra | asunnon uusi omistaja |
| 1990 | Vääpeli Körmy ja marsalkan sauva | kersantti Jantunen |
| 1990 | Uunon huikeat poikamiesvuodet maaseudulla | poliisi #2 |
| 1988 | Ihmiselon ihanuus ja kurjuus | johtaja ravintolassa |
| 1987 | Uuno Turhapuro – kaksoisagentti | konserttitalon vahtimestari |
| 1987 | Jäähyväiset presidentille | poliisi sairaalassa |
| 1987 | Kummitäti |  |
| 1986 | Liian iso keikka | konstaapeli |
| 1986 | Uuno Turhapuro muuttaa maalle | pankinjohtaja |
| 1986 | Huomenna |  |
| 1985 | Uuno Epsanjassa | poliisi #2 |
| 1985 | Hei kliffaa hei | naurava lakimies |
| 1985 | Viimeiset rotannahat | rehti työmies |
| 1984 | Uuno Turhapuro armeijan leivissä | komppanianpäällikkö kapteeni Brynner |
| 1981 | Pölhölä |  |
| 1981 | Pedon merkki | tiedotusupseeri |
| 1981 | Soitannollinen ilta Viipurissa 1918 |  |
| 1981 | Sotamies Jokisen vihkiloma | Salo |
| 1979 | Ruskan jälkeen | Asko Mäkinen |
| 1979 | Varttitunti enkelin seurassa | Stupak |
| 1978 | Piilopirtti | turisti |
| 1978 | Kreutzer-sonaatti | kauppa-apulainen |
| 1978 | Kirjailija Helteen kevät | toinen mies |
| 1977 | Viimeinen savotta | Vikke Nilo |
| 1975 | Anjuta | Grisa |
| 1975 | Professori Uuno D. G. Turhapuro | olutkuski |
| 1974 | Viu-hah hah-taja | Orvaskesi / psykiatri Pehmeäkoff |
| 1974 | Robin Hood ja hänen iloiset vekkulinsa Sherwoodin pusikoissa | Huovi |
| 1973 | Mommilan veriteot 1917 | Eino Valtonen |
| 1973 | Pohjantähti | Aadolf Heino, laulajapoika kuolemansellissä |
| 1972 | Haluan rakastaa Peter | juopunut mies laivalla |
| 1971 | Mareena | kundi |
| 1970 | Päämaja | järkyttynyt sotilas |
| 1970 | Mimmi Paavaliina | Mimmin lapsi |
| 1968 | Täällä Pohjantähden alla | Aadolf Heino |
Filmografia > Televisio

| Vuosi | Sarja | Rooli |
| --- | --- | --- |
| 2006 | Sydän kierroksella | Roskis-Rane |
| 2003 | Rikospoliisi Maria Kallio | Kaartamo |
| 2002 | Sänky | Enska Kirkaspää |
| 2002 | Hämmentäjien kuningas |  |
| 1999–2000 | Trasselirakastaja | Mauno Muurinen |
| 1998 | Putkinotko | Aapeli Muttinen |
| 1998 | Lääkärit tulessa | Sulo Könttä |
| 1998 | Klubi | tutkimusosastonjohtaja Martikainen |
| 1997 | Liljankukka | pappi |
| 1997 | Fakta homma | homeopaatti Vaittinen |
| 1996 | Pimeän hehku | Kari Paljakka |
| 1996 | Elämän suola | Kauko Nevalainen |
| 1996 | Puhtaat valkeat lakanat | Verkkola |
| 1995 | Taikapeili | lääkäri |
| 1994 | Hynttyyt yhteen | Petteri |
| 1993–1994 | Viimeiset siemenperunat | Karttunen |
| 1993 | Pimennys | laitosmies Salmén |
| 1992 | Edessä lupaava tulevaisuus | Leonard |
| 1988 | Painajainen | kauppias |
| 1983 | Tasavallan ihmisiä |  |
| 1977 | Sosiaalityöntekijä Virtanen | Make |
| 1976 | Nuoripari |  |
| 1975–1979 | Sämpy |  |
| 1975 | Sirkka ja Sakari | Esko |
| 1974 | Spede Show | monia rooleja, mm. Pehmeäleff |
| 1968 | 30-luvun mies | posteljooni |
Aiheesta muualla

Jyrki Kovaleff Elonetissä.
Jyrki Kovaleff Internet Movie Databasessa. (englanniksi)
Karkkilan linja-autoasema

Karkkilan linja-autoasema
Karkkilan linja-autoasema on yksi Suomen linja-autoasemista. Karkkilan linja-autoasema on sekä pika- että vakiovuoroliikenteen käytössä. Myös kaupungin asiointiliikenne Höökikyyti käyttää asemaa lähtö- ja päätepysäkkinään, kuten myös kaupunkina Topi, jolla pääsee maksutta kiertämään kaupunkia kesäaikaan. Karkkilan linja-autoasemalla toimii myös Karkkilan matkailuneuvonta, josta löytyy esitteitä ja karttoja. Neuvonnasta voi myös lainata kaupunkipyöriä ja tennismailoja sekä vuokrata soutuveneitä.
No Remorse (Motörheadin albumi)

| No Remorse Motörhead |
| --- | --- | --- |

Kokoelmalevyn tiedot
 Äänitetty : 1977–1984
 Julkaistu: 15. syyskuuta 1984
 Tuottaja(t): Vic Maile
 Tyylilaji: heavy metal
 Kesto: 86.37
 Levy-yhtiö: Bronze Records
Motörheadin muut julkaisut
| Another Perfect Day 1983 | No Remorse 1980 | Orgasmatron 1986 |
No Remorse on Motörheadin ensimmäinen ja tunnetuin kokoelma-albumi, joka julkaistiin vuonna 1984. Se oli yhtyeen viimeinen Bronze Recordsille tekemä ja ensimmäinen uudella kokoonpanolla (Kilmister, Campbell, Burston, Gill) tehty albumi. Vanhojen kappaleiden lisäksi albumille tehtiin neljä uutta kappaletta: ”Snaggletooth”, ”Steal Your Face”, ”Locomotive” ja ”Killed By Death”. Viimeksi mainittu on yhtyeen tunnetuimpia kappaleita ja säilyi keikkaohjelmistossa loppuun asti. No Remorsen ensimmäiset julkaistut LP-versiot oli pakattu nahkaisiin kansiin (erikoispainos oli pakattu keinonahkaiseen tikattuun koteloon, jossa oli nahalle haisevaa esanssia, sisäkansissa sanoitukset ja valokuvia: Motor1 823 301 Special leather edition double album, 1984 PROTV).
Kappaleet

Albumista on olemassa useampia versioita, joiden kappalemäärä ja -sisältö hieman vaihtelevat.
Kappaleet > CD 1

Ace of Spades – 2.48 (säv. Eddie Clarke, Lemmy Kilmister, Phil Taylor)
Motörhead – 3.37 (säv. Kilmister)
Jailbait – 3.33 (säv. Clarke, Kilmister, Taylor)
Stay Clean – 2.42 (säv. Clarke, Kilmister, Taylor)
Too Late, Too Late – 3.26 (säv. Clarke, Kilmister, Taylor)
Killed By Death – 4.42 (säv. Wurzel, Phil Campbell, Gill, Kilmister)
Bomber – 3.43 (säv. Clarke, Kilmister, Taylor)
Iron Fist – 2.54 (säv. Clarke, Kilmister, Taylor)
Shine – 3.11 (säv. Kilmister, Brian Robertson, Taylor)
Dancing on Your Grave – 4.30 (säv. Kilmister, Robertson, Taylor)
Metropolis – 3.37 (säv. Clarke, Kilmister, Taylor)
Snaggletooth – 3.51 (säv. Burston, Campbell, Gill, Kilmister)
Kappaleet > CD 2

Overkill – 5.15 (säv. Clarke, Kilmister, Taylor)
Please Don’t Touch – 2.49 (säv. Robinson)
Stone Dead Forever – 4.54 (säv. Clarke, Kilmister, Taylor)
Like a Nightmare – 4.28 (säv. Clarke, Kilmister, Taylor)
Emergency – 3.00 (säv. Dufort, Johnson, McAuliffe, Williams)
Steal Your Face – 4.31 (säv. Burston, Campbell, Gill, Kilmister)
Louie, Louie – 2.55 (Chuck Berry -cover, säv. Richard Berry)
No Class – 2.41 (säv. Clarke, Kilmister, Taylor)
Iron Horse – 3.48 (säv. Brown, Lawrence, Taylor)
(We Are) The Road Crew – 3.12 (säv. Clarke, Kilmister, Taylor)
Leaving Here – 3.05 (säv. Dozier, Holland, Holland)
Locomotive – 3.25 (säv. Burston, Campbell, Gill, Kilmister)
Kappaleet > CD-painoksen bonuskappaleet

Under the Knife – 3.50 (säv. Burston, Campbell, Gill, Kilmister)
Under the Knife – 4.34 (säv. Burston, Campbell, Gill, Kilmister)
Masterplan – 2.55 (säv. Stotts, Swenson)
No Class – 2.32 (feat. Wendy O Williams, säv. Clarke, Kilmister, Taylor)
Stand by Your Man – 3.06 (feat. Wendy O Williams, säv. Sherrill, Tammy Wynette)
Kokoonpano

Lemmy Kilmister − basso, laulut
”Fast” Eddie Clarke − kitara
Brian ”Robbo” Robertson − kitara
Phil Campbell − kitara
Phil ”Philthy Animal” Taylor − rummut
Würzel − kitara
Pete Gill − rummut
Joe Petagno − kansitaide
Arviot

Allmusic:
Robert Christgau: A−
Aiheesta muualla

No Remorse discogs.com-sivustolla
Albumi No Remorse (Motörheadin albumi) Encyclopaedia Metallum -sivustolla (englanniksi)
Motörhead
| --- | --- |
Studioalbumit:   Motörhead  Overkill  Bomber  On Parole  Ace of Spades  Iron Fist  Another Perfect Day  Orgasmatron  Rock ’n’ Roll  1916  March ör Die  Bastards  Sacrifice  Overnight Sensation  Snake Bite Love  We Are Motörhead  Hammered  Inferno  Kiss of Death  Motörizer  The Wörld Is Yours  Aftershock  Bad Magic 
Livealbumit:   No Sleep ’til Hammersmith  Nö Sleep at All  The Birthday Party  Live At Brixton '87  Everything Louder Than Everyone Else  Live At Brixton Academy The Complete Concert  Better Motörhead Than Dead  The Wörld is Ours - Vol 1 Everywhere Further Than Everyplace Else  The Wörld is Ours - Vol 2 Anyplace Crazy As Anywhere Else  Clean Your Clock  Live At The Montreux Jazz Festival 
Kokoelmat:   No Remorse  Anthology  Meltdown  All the Aces  The Best of Motörhead  Protect the Innocent  Deaf Forever: The Best of Motörhead  The Best Of  Over The Top – The Rarities  Tear Ya Down: The Rarities  Hellraiser: Best of the Epic Years  The Essential Motörhead  You'll Get Yours: The Best of Motörhead  Under Cöver 
Boksisetit:   Stone Deaf Forever!  End of the Wörld  1979 
Singlet:   Leaving Here  Motörhead  Louie Louie  Overkill  No Class  Bomber  Ace of Spades  The Train Kept A-Rollin (live)  Motörhead (live)  Iron Fist  Go to Hell  I Got Mine  Shine  Killed By Death  Deaf Forever  Eat The Rich  Ace of Spades (live)  The One To Sing The Blues  Hellraiser  Don't Let Daddy Kiss Me  Born To Raise Hell  I Don't Believe a Word  God Save the Queen  The Game  Whorehouse Blues  We Are Motörhead  Kingdom of the Worm  Rock Out  Get Back in Line  I Know How to Die  Crying Shame  Thunder & Lightning / Electricity  Ace of Spades' (uusintapainos)  Get Back in Line  Bullet In Your Brain 
EP:t:   The Golden Years: Live EP  Beer Drinkers and Heil Raisers  St. Valentine's Day Massagre  Stand by Your Man  92 Tour EP  Enter Sandman EP 
Videografia:   Live in Toronto  The Birthday Party (video)  Another Perfect Day EP  Deaf Not Blind  1916 Live...Everything Louder than Everything Else  The Best of Motörhead  25 & Alive Boneshaker  Motörhead EP  The Best of Motörhead  Special Edition EP  Classic Albums: Motörhead – Ace of Spades  Stage Fright 
Musiikkivideot:   Motörhead  Overkill  No Class  Capricorn  Bomber  Dead Men Tell No Tales  Poison  Ace of Spades  The Chase is Better than the Catch  Please Don't Touch  Iron Fist  One Track Mind  Shine  I Got Mine  Killed by Death  Eat the Rich  I'm So Bad (Baby I Don't Care)  I Ain't No Nice Guy  Hellraiser  Burner  Born to Raise Hell  Sacrifice  I Don't Believe a Word  God Save the Queen  Brave New World  Whorehouse Blues  Be My Baby  Rock Out  Get Back in Line  I Know How to Die  Heartbreaker  Lost Woman Blues  Electricity  When the Sky Comes Looking for You  Bullet In Your Brain